open-index/open-wikipedia-markdown huggingface dataset:
Nedokonalosť

**Nedokonalosť** je matie nedostatkov, chýb. Je to opak dokonalosti. Podľa Plotina nedokonalosť pochádza z hmoty.

## Iné projekty

## Zdroj
* 
* 

Kategória:Filozofický slovník
Abstraktný model

**Abstraktný model ** alebo **konceptuálny model** je model, ktorý tvorí systém matematických alebo logických prostriedkov, napr. matematický model.

## Externé odkazy
* 

Kategória:Operačná analýza
Kategória:Vedecké modelovanie
Explanačný model

**Model explanačný** je model, ktorý podáva výklad reality, ktorú opísal a trebárs aj charakterizoval, no ponechal nevysvetlenú (deskriptívny model). Explanačné modely realitu zachytávajú takú, aká je vo svojich zákonitostiach a určeniach, 
poskytujú teda možnosť stanoviť, ako by sa mohlo voči nej efektívne postupovať.

## Externé odkazy
*
Humánna medicína

**Humánna medicína** alebo skrátene **medicína** alebo **lekárstvo** je veda o zdravom a chorom človeku, o praktickom využívaní poznatkov o zdravom a chorom človeku na ochranu pred chorobami (profylaxia), rozoznávanie
(diagnostikovanie) a liečenie (terapia) chorôb, ako aj pri opätovnom sociálnom začlenení (rehabilitácia) po regenerácii. Medicína je syntetizujúca veda
založená na poznatkoch prírodných vied a spoločenských vied.

Ďalej pozri článok medicína.

## Externé odkazy
* 

Kategória:Medicína
Nedostatok

**Nedostatok** je nedostávanie sa, chýbanie niečoho.

## Iné projekty

## Zdroj
* 

Kategória:Filozofický slovník
Lev Iľjič Mečnikov

**Lev Iľjič Mečnikov** (* 30. máj 1838, Petrohrad, Rusko – † 30. jún 1888, Neuchâtel, Švajčiarsko) bol ruský sociológ a publicista, účastník národnooslobodzovacieho boja v Taliansku ako dobrovoľník Garibaldiho *Tisícky*. 

Spolupracovník Gercenovho *Kolokolu* a Černyševského *Sovremennika*.

## Externé odkazy
* 

Kategória:Ruskí sociológovia
Kategória:Ruskí publicisti
Kategória:Vyučujúci na Univerzite v Ženeve
Deskriptívny model

**Deskriptívny model** je model, ktorý opisuje realitu, charakterizuje ju v poňatí 'aká skutočne je'.

## Externé odkazy
* 

Kategória:Vedecké modelovanie
Interná medicína

**Interná medicína** je vnútorné lekárstvo, teda odbor humánnej medicíny, v ktorom sa uskutočňuje prevencia, poznávanie a liečenie vnútorných chorôb, čiže ochorení vnútorných
orgánov. Odborný lekár pre vnútorné lekárstvo je internista.

## Externé odkazy
* 

Kategória:Medicína
Kategória:Interné lekárstvo
Nefelopsychóza

**Nefelopsychóza** je atavistická záľuba mužov pozerať sa do oblakov (podľa S. G. Halla).

## Externé odkazy
* 

Kategória:Psychológia
Stochastický model

**Stochastický model** je model, ktorý opisuje systém tak, že berie do úvahy náhodné, ako aj plánované udalosti.

## Externé odkazy
*
Medicina mentis

**Medicina mentis** (lat.) je medicína ducha. Môže to byť aj obrazné pomenovanie logiky.

## Externé odkazy
* 

Kategória:Medicína
Kategória:Logika
Negácia

**Negácia** môže byť:
*popretie, odmietnutie
*v jazykovede: 
**zápor
**slovo vyjadrujúce zápor
*v logike: popretie výroku, pozri negácia (logika)
*vo filozofii: zrušenie niečoho niečím opačným, pozri negácia (filozofia)
*v psychoanalýze: druh obranného mechanizmu, pozri negácia (obranný mechanizmus)
Model vesmíru

**Model vesmíru** alebo **kozmologický model** je formulácia teoretických záverov o štruktúre a vývoji vesmíru, ktoré uskutočňuje kozmológia a ktoré overuje najmä na základe pozorovaní a poznatkov extragalaktickej astronómie a rádioastronómie.

## Druhy modelov vesmíru
* geocentrizmus – predstava, že centrom vesmíru je planéta Zem a všetko sa okolo nej točí,
* heliocentrizmus – predstava, že centrom vesmíru je Slnko,
* stacionárny vesmír,
* teória steady state,
* oscilujúci vesmír,
* veľký tresk – predstava, že vesmír vznikol obrovským výbuchom a odvtedy sa neustále rozpína. V súčasnosti najlepšie zodpovedá našim fyzikálnym a astronomickým vedomostiam.

## Referencie

Kategória:Kozmológia
Negociácia

**Negociácia** môže byť:
*rokovanie (právne, obchodné a pod.)
*sprostredkovanie
*uvedenie cenného papiera či zmenky do obehu alebo ich predaj
*odkup dokladov alebo zmeniek vystavených na základe dokumentárneho akreditívu, pozri dokumentárny  akreditív
Modelovanie

**Modelovanie** je skúmanie objektov pomocou iných, spravidla umele konštruovaných objektov, v ktorých sa vyjadrujú, charakterizujú a definujú iba vybrané vlastnosti, stránky a vzťahy originálneho objektu. Je to reprodukcia charakteristík určitého objektu na inom objekte, špeciálne vytvorenom na ich štúdium. Tento druhý objekt sa nazýva modelom.

## Externé odkazy
* 

Kategória:Veda
Lorenzo di Piero de' Medici

**Lorenzo di Piero de' Medici**, zvaný **Il Magnifico** (Nádherný) (* 1. január 1449, Florencia, Taliansko – † 8. apríl 1492) bol neoficiálny vládca Florencie od roku 1469 a mecenáš, vnuk Cosima Mediciho. 

Vlády sa ujal po smrti otca Pietra (1416 - 1469) spolu s bratom Giulianom (+ 1478). Neúspech sprisahania súperov Mediciovcov z rodu Pazzi významne prispel k upevneniu jeho moci v meste a republikánske zriadenie sa stalo čisto formálnou záležitosťou. V spojení s Benátkami a Milánom sa usiloval o politiku rovnováhy v Taliansku. Osobne bol veľmi obľúbený pre jednoduché a priateľské konanie bez ohľadu na to, že si zvykol narábať so spoločnými prostriedkami tak, ako s vlastnými.

Štedro podporoval rozvoj vedy a umenia, rozšíril medicejskú knižnicu založenú Cosimom de Medici, v jeho blízkosti tvoril Leonardo da Vinci, Botticelli, Michelangelo, Pico della Mirandola, Marsilio Ficino a ďalší.

Lorenzo sám bol plodným básnikom, autor ľúbostnej lyriky, karnevalových piesní aj paródií.

## Externé odkazy
* 

Kategória:Talianske osobnosti
Kategória:Mediciovci
Kategória:Mecenáši
Kategória:Osobnosti z Florencie
Moderna

**Moderna** môže byť:
* moderný ráz, výtvor v tomto duchu
* moderný umelecký smer
* súhrn umeleckých a filozofických smerov z konca 19. a začiatku 20. storočia, synonymum *modernizmus*, pozri moderna (začiatok 20. storočia)
** pre tento smer v literatúre pozri pozri modernizmus (literatúra)
* vo filozofii: pozri moderna (filozofia)
* raný novovek z kultúrneho hľadiska, pozri moderna (dejiny)
* americká biotechnologická spoločnosť, pozri Moderna (firma)
Medievalistika

**Medievalistika** (iné názvy: zriedkavo **medievalizmus**, nespisovne **medievistika**) je odbor historickej vedy zaoberajúci sa dejinami európskeho stredoveku. Odborník v medievalistike (tzn. historik stredoveku) sa označuje výrazom **medievalista** (iné názvy: nespisovne **medievista**, skôr hovorovo **stredovekár**).

## Referencie

Kategória:História
Kategória:Stredovek
Neistota

**Neistota** je pochybnosť, nejasnosť, neujasnenosť, váhavosť, rozpačitosť, nerozhodnosť, nedostatok zabezpečenia, nedostatok bezpečnosti, nestálosť, rozháranosť, príčina úzkosti.

## Iné projekty

## Externé odkazy
* 

Kategória:Psychológia
Meditácia

**Meditácia** (z ) alebo **meditovanie** je činnosť, ktorej zmyslom je uvedenie psychiky človeka do stavu väčšieho alebo hlbšieho sústredenia sa, pasívnej a tichej bystrosti; je to obracanie vnímania dovnútra, sprevádzané strácaním pripútanosti napr. k vonkajším predmetom, intenzifikáciou ochoty prebývať v samote a uvoľňovaním konštitúcie významových útvarov.

Meditácia je predmetom úvah špeciálnovedných (psychologických, medicínskych atď.) a filozofických disciplín, teológie, náboženstva a umeleckého líčenia, ale aj pseudovedeckého, pseudofilozofického a pseudonáboženského gýču. Najčastejšie sa rozlišuje:
* *filozoficko-metafyzická forma meditácie*: jedna zo základných foriem meditácie; klasickým záznamom filozofickej meditácie v európskej filozofickej tradícii je text Descartovho diela *Meditácie o prvej filozofii*.
* *nábožensko-mystická forma meditácie*: (seba)pohrúženie sa a cesta k najhlbšiemu poznaniu

Podľa Fromma je priama cesta k základnej príprave na učenie sa umeniu byť.

## Pozri aj
* Zazen
* Kresťanská meditácia

## Iné projekty

## Externé odkazy
* 
* 

Kategória:Psychológia
Kategória:Náboženstvo
Zdeněk Nejedlý

**Zdeněk Nejedlý** (* 10. február 1878, Litomyšl – † 9. marec 1962, Praha) bol český historik, muzikológ, literárny historik a politik.

Vyštudoval históriu a estetiku na filozofickej fakulte českej university v Prahe. Od roku 1905 na nej pôsobil ako profesor hudobných vied. Od 20. rokov 20. storočia bol členom KSČ.

V roku 1939 emigroval do ZSSR, kde prednášal na fakulte histórie v Moskve. Od roku 1941 bol miestopredsedom Všeslovanského výboru. V rokoch 1945–1953 pôsobil ako minister kultúry. Roku 1952 sa stal prezidentom novo založenej Československej akadémie vied.

Založil časopis *Var*, v ktorom bola publikovaná proletárska poézia (Jiřího Wolkra). Roku 1924 založil Spoločnosť pre hospodárske a kultúrne zblíženie s novým Ruskom. 

Nejedlý sa vo svojej neskoršej funkcii stal známym svojou propagáciou Bedřicha Smetanu a Aloisa Jiráska. Na presadzovanie Jiráska mal finančný záujem, pretože za vydávanie jeho diel dostával tantiémy.

Jeho megalomanstvo pri tvorbe mnohozväzkových projektov, ktoré nikdy nedokončil, zosmiešňuje dobová anekdota, v ktorej sa tvrdí, že na Nejedlého hrobe bude vytesaný text: *„Tu leží Zdeněk Nejedlý prvý diel…“*

## Dielo
Jeho dielo je ovplyvnené socialistickými teóriami, ale zároveň má po faktografickej stránke značnú hodnotu.
* *Dějiny předhusitského zpěvu v Čechách*
* *Dějiny husitského zpěvu za válek husitských* (1913)
* *Dějiny národa českého*
* *Dějiny opery Národního divadla*
* *Dějiny města Litomyšle a okolí*
* *Spor o smysl českých dějin* (1914)

## Externé odkazy
* Nekrolog Zdeňka Nejedlého

Kategória:Českí historici
Kategória:Českí politici
Kategória:Českí muzikológovia
Kategória:Osobnosti na česko-slovenských poštových známkach
Kategória:Pochovaní v Prahe
Kategória:Členovia Slovinskej akadémie vied a umení
Modernizmus

**Modernizmus** môže byť:

* snaha po modernosti; záľuba v modernosti
* súhrnné označenie pre rôzne nové smery umenia a filozofie medzi rokmi 1890 až 1945, synonymum *moderna*,  pozri moderna (začiatok 20. storočia)
**pre tento smer v literatúre pozri pozri modernizmus (literatúra)
* náuka o Svätom písme medzi koncom 19. storočia a rokom 1907, pozri modernizmus (náboženstvo)
Nekonečné

**Nekonečné** je stránka sveta vystupujúca v podobe neohraničenosti, neuzavretosti, nestvoriteľnosti, nezničiteľnosti, večnosti, nevyčerpateľnosti, nespočetnosti.

## Zdroj
* 

Kategória:Filozofické pojmy
Modul (stavebníctvo)

**Modul** (lat.) je v architektúre základná jednotka miery odvodená priamo zo stavby, podľa ktorej sa určujú proporcie stavby. Využíva sa aj pri typizácii a normalizácii stavebných prvkov, konštrukcií a pod.

## Príklad
Modulom sa rozumie napríklad výška tehly v obvodovom murive, ktorá je . Ide o modul štandardne používaný na Slovensku a v iných krajinách.

## Referencie

## Pozri aj
* Typizácia (architektúra)

Kategória:Stavebníctvo
Meditácia nahlas

**Meditácia nahlas** je druh cvičenia a technika interdisciplinárneho, interkulturálnozonálneho a interkulturálneho dialógu dvoch alebo viacerých účastníkov vyvinutý v rámci Stáleho seminára Integrácia na Komenského univerzite v Bratislave.

Cieľom meditácie nahlas je vyložiť svoje úvahy tak, aby ich pochopil čo najrýchlejšie, podľa možnosti hneď aj partner odborne či intelektuálne najvzdialenejší autorovi prednášaných úvah. V priebehu meditácie nahlas sa účastníci seminára môžu pýtať na význam ľubovoľného slova použitého autorom prednášanej úvahy, dokonca na významy bežných slov každodenného jazyka. Autor úvahy je povinný pokúsiť sa vysvetliť význam aj najtriviálnejších slov, tobôž technických terminov, ktoré používa v priebehu meditácie nahlas. 

Z meditácie nahlas je vylúčená polemika, prípustné je prejaviť iba pozitívne hodnotenie vypočutej úvahy a zdržať sa komentára (účastník Stáleho seminára Integrácia má právo počas celého sedenia mlčať).

## Externé odkazy
* 

Kategória:Psychológia
Aktuálne nekonečno

**Aktuálne nekonečno** je to, čo nemá medze, pretože je väčšie než akákoľvek daná kvantita tej istej povahy. 

Podľa svätého Augustína je aktuálne nekonečno úplná postupnosť celých čísiel.

V matematike sa s aktuálnym nekonečnom stretávame najmä v súvislosti s teóriou množín.

## Referencie

## Pozri aj
*Nekonečno
*Potenciálne nekonečno

Kategória:Filozofické pojmy
Kategória:Matematika
Kategória:Nekonečno
Modus

**Modus** (lat. spôsob; miera; rytmus; pravidlo) môže byť:
*vžité životné spôsoby v určitom období
*vlastnosť, určenosť, spôsob, spôsob jestvovania, konania či myslenia
*vo filozofii: vlastnosť predmetu, ktorá mu prislúcha iba v určitých stavoch a nie je teda jeho atribútom, pozri modus (filozofia)
*v logike: druh sylogizmu určovaný kvantitou, formou a vzájomnou závislosťou premís a záveru, napr.:
** Modus ponens
** Modus tollens
** Modus ponendo tollens
** Modus tollendo ponens
** Modus barbara
*príkaz (najmä v práve)
*príkazná zmluva
*v štatistike: najpočetnejšia hodnota znaku v štatistickom rade, pozri modus (najčastejšia hodnota)
*v hudbe: 
**stupnica používaná v modálnej hudbe, pozri modus (stupnica)
**stredoveká stupnica
**v menzurálnej hudbe: pomer medzi dĺžkou určitých notových hodnôt, pozri modus (menzurálna hudba)
**v modálnej rytmike: rytmický vzorec s určitým usporiadaním dlhých a krátkych dôb, pozri modus (modálna rytmika)
*v jazykovede: kategória spôsobu
*hudobná skupina, pozri Modus (hudobná skupina)
*značka menšieho auta od firmy Renault, pozri Renault Modus
Transcendentálna meditácia

**Transcendentálna meditácia** je technika celkového uvoľnenia zameraná na ducha a spočívajúca v odpútaní sa od zmyslových a pohybových podnetov, pričom sa meditujúci v priebehu koncentrácie na určité slová (mantry) dostáva až do stavu zmeneného vedomia.

Techniku transcendentálnej meditácie vypracoval Mahariši Mahéš Jógí v Indii r. 1958. Pomocou opakovania slovných formuliek, ktoré sa volajú  mantry, sa účastníci kurzov mali naučiť uvoľniť, odpútať od reality a relaxovať v stave rozšíreného vedomia. Na rozdiel od drogového „rychlovýťahu“ táto cesta ponúkala pomalší, no prirodzenejší prechod a možnosť kontroly mysle. Táto technika sa pestuje v šesťmesačných kurzoch na Maharašiho európskej výskumnej univerzite. Ťažiskom kurzu je každodenné meditačné cvičenie, dvakrát po dvadsiatich minútach, ktorého cieľom je získavanie latentných (skrytých) schopností tvorivej inteligencie v stave najmenšieho narušenia vedomia a dosahovanie maximálnej usporiadanosti mozgových funkcií.

Meditujúci sa učí nechávať voľný priebeh významovým procesom i procesom organizmu, bez toho, že by ich hodnotil, čo má za následok vynáranie sa potlačených a deformovaných vnemov a spomienok. Toto nehodnotiace pozorovanie má viesť k silnejšej sebaakceptácii a k zvyšovaniu vedomia svojej vlastnej hodnoty. Používajú sa pritom mystické alebo jednoduché formulky slúžiace ako zvukovo myslený efekt (mantra). Stačí mantra bez významu, ako jedno- alebo viacslabičné slová – napr. óm, lom, luma, aum – bez toho, aby bolo potrebné prisudzovať osobitne každému meditujúcemu jeho zvláštne slovo. Tieto slová sa odriekavajú v duchu, rovnomerne a plynule po dobu 15 až 20 minút. Meditujúci sa tým dostáva do stále hlbšieho uvoľnenia pri úplnej bdelosti. Ak sú významové útvary príjemné, zotrváva meditujúci pri nich, v opačnom prípade sa vracia späť k opakovaniu mantry. Meditujúci cvičenie ukončuje pozvoľným prechodom pozornosti do normálneho života.
 
## Významné osobnosi

Medzi najvýznamnejšie osobnosti, ktoré absolvovali kurzy „transcendentálnej meditácie“, patria Beatles, Donovan,  Mick Jagger, Mia Farrow, David Lynch, Mike Love, Clint Eastwood a iní. 

## Externé odkazy
* 

Kategória:Meditácia
Nekonečno

thumb|Symbol ∞ nekonečna v niekoľkých typoch písma.
**Nekonečno** ako filozofický pojem je to, čo nemá medze, buď pretože je väčšie než akákoľvek daná kvantita tej istej povahy (aktuálne nekonečno) alebo pretože je spôsobilé sa takým stať (potenciálne nekonečno). 

## Referencie

## Iné projekty

## Zdroj
* 

Kategória:Filozofický slovník
Kategória:Nekonečno
Potenciálne nekonečno

**Potenciálne nekonečno** je to, čo nemá medze, pretože je spôsobilé byť väčšie než akákoľvek daná kvantita tej istej povahy.

V matematike sa s potenciálnym nekonečnom stretávame najmä v súvislosti s rôznymi aproximáciami.

## Pozri aj
* aktuálne nekonečno
* nekonečno

## Referencie

Kategória:Matematika
Kategória:Filozofické pojmy
Kategória:Nekonečno
Modus vivendi

**Modus vivendi** (lat.) sú podmienky bytia, spolunažívanie. Je to aj dočasná zhoda polemizujúcich strán.

## Externé odkazy
* 

Kategória:Latinské právnické výrazy
Zlá nekonečnosť

**Zlá nekonečnosť** je monotónne, bez konca sa opakujúce striedanie jedných a tých istých konkrétnych vlastností, procesov a zákonov pohybu v ľubovoľnom rozsahu priestoru a času.

## Externé odkazy
* 

Kategória:Filozofické pojmy
Horúce médium

**Médium horúce** (M. McLuhan) je extenzia jediného zmyslu pomocou vysokej definície. Pre horúce médiá je charakteristická nízka participácia. Horúcim médiom je napr. rozhlas.

## Externé odkazy
* 

Kategória:Masmédiá
Nekrofília

**Nekrofília** alebo **nekrománia** je:
* sexuálny záujem  o mŕtvoly, prípadne sexuálny styk s nimi. Je zaznamenaný už Herodotom pri opise starovekého Egypta
*u Ericha Fromma: protiklad k činorodému tvorivému prístupu k životu; uctievanie techniky (v modernom svete)

Podľa MKCH-10 patrí pod parafílie - F65.8.

## Externé odkazy
* 

Kategória:Psychológia
Moiry (grécka mytológia)

thumb| Moiry, John Strudwick, 1885
**Moiry** (gr. *Μοῖραι* - Moirai, doslova Prideľovačky) boli tri sudičky, ktoré boli v gréckej mytológii zosobnením nevyhnutnosti a osudu. Ovládali metaforickú niť osudu každého smrteľníka alebo boha, od narodenia až po smrť (alebo po nej). Moir sa báli aj olympskí bohovia a podriaďoval sa im aj ich vládca Zeus.

Tri Moiry boli:
* Klótho (gr. Κλωθώ, Priadka) - spriadačka nite života a osudu
* Lachesis (gr. Λάχεσις, Losujúca) - meračka nite pomocou meradla 
* Atropos (gr. Ἄτροπος, Neodvratná) - strihačka nite pomocou hrôzostrašných nožníc

Moiry si Gréci predstavovali ako stareny, Klotho s vretenom v ruke, Lachesis s meradlom alebo váhou, Atropos s knihou, so slnečnými hodinami alebo s nožnicami, ktorými prestriháva niť života.

## Iné projekty

Kategória:Grécke bohyne
Mediumizmus

**Mediumizmus** je viera v možnosť komunikácie so svetom duchov.

## Externé odkazy
* 

Kategória:Ezoterika
Mogifónia

**Mogifónia** (gr.) je v medicíne oslabenie hlasu pri dlhotrvajúcej reči alebo speve.

## Externé odkazy
* 

Kategória:Medicína
Mohyla (archeológia)

::*Niečo iné je [[sídlisková mohyla]]*.
**Mohyla** alebo **tumulus** alebo v Bielorusku, južnom Rusku, na Ukrajine a v Poľsku aj **kurhan** či **kurgan** je väčší umelý násyp z hliny, niekedy v kombinácii s kameňom, navŕšený nad kostrovým, prípadne žiarovým hrobom alebo nad viacerými hrobmi.

V mohyle sa zvyčajne rozlišuje ústredný hrob, niekedy v osobitne vybudovanej komore (často vykradnutej), a vedľajšie hroby, ktoré mali v jednotlivých obdobiach rozdielny význam. Miesto, na ktorom sa vyskytujú mohyly, sa nazýva mohylník. 

Mohylové pochovávanie sa uplatňovalo v mnohých obdobiach praveku a v ranej dejinnej dobe; na Slovensku po prvý raz v závere neskorej kamennej doby (východoslovenské mohyly). Najväčšou európskou mohylou je Silbury Hill. Veľký rozmach v budovaní mohýl nastal v strednej bronzovej dobe najmä v okruhu mohylových kultúr (stredodunajská mohylová kultúra, českofalcká). Mali spravidla kamenný veniec alebo kamenné jadro. Mohylami sú v podstate aj bohaté kupolové mykénske hroby, neskôr späté s postavami gréckej mytológie. Na strednom Podunajsku budoval v mladšej bronzovej dobe veľké mohyly ľud stredodunajských popolnicových polí pre nadradenú vrstvu spoločnosti, vojenských náčelníkov, ich družinu, príp. aj rodinných príslušníkov (Čaka, Velatice, Očkov). Od mladšej doby bronzovej sa mohylové pochovávanie stáva stále viac výsadou privilegovanej vrstvy vo východo-, stredo- aj západoeurópskom prostredí.

## Externé odkazy
* 

Kategória:Archeológia
Kategória:Pohrebné rituály
Medzi

**Medzi**  (z nem. „zwischen“, (substantivizované) *„das Zwischen“*) je prvok rozlišovania, a to, čo je medzi rozlíšenými (*„das, was zwischen den Unterschiedenen ist“*).

## Zdroj
* 

Kategória:Filozofické pojmy
Nektón

**Nektón** je súbor väčších pelagických organizmov, ktoré majú dobre vyvinutú schopnosť aktívne sa pohybovať. V sladkých vodách sú to hlavne ryby, v moriach aj hlavonožce, tulene a veľryby. Opak planktónu.

## Referencie


## Externé odkazy
* 

Kategória:Vodná ekológia
Medzinárodný filozofický kongres

**[https://www.facebook.com/WorldCongressOfPhilosophy Medzinárodný filozofický kongres]** je jedna z foriem úsilia o zjednotenie filozofie; pravidelné medzinárodné stretnutie filozofov z celého sveta. Snemovanie má za cieľ jednak umožniť konfrontáciu rôznych hľadísk a vyskúšať ich silu a presvedčivosť, jednak
prispieť k vzájomnému zbližovaniu a zoznamovaniu sa jednoltivých filozofov. Ide tu však aj o prehliadku posledných vysledkov bádania na tom-ktorom filozofickom probléme, ide o akési miesto ich prvej oponentúry.

## Zoznam kongresov
# MFK, Paríž 1900
# MFK, Ženeva 1904
# MFK, Heidelberg 1908
# MFK, Bologna 1911
# MFK, Neapol 1924 (prvá svetová vojna prvýkrát narušila pravidelnosť vo zvolávaní kongresov)
# MFK, New York 1927
# MFK, Oxford 1930
# MFK, Praha 1934
# MFK, Paríž 1937 (venovaný dielu R. Descarta)
# MFK, Amsterdam 1948 (prestávka spôsobená druhou svetovou vojnou)
# MFK, Brusel 1953 (vplyv ovzdušia studenej vojny)
# MFK, Benátky 1958
# MFK, Mexikc 1963
# MFK, Viedeň 1968
# MFK, Varna 1973
# MFK, Düsseldorf 1978
# MFK, Montreal 1983
# MFK, Brighton 1988
# MFK, Moskva 1992

## Pozri aj

* svetová filozofia
* filozofický kongres

## Externé odkazy
* 

Kategória:Filozofické udalosti
Neláska

**Neláska** je podľa Pecka neochota prekročiť hranice svojho Ja.

## Zdroj
* 

Kategória:Filozofické koncepty
Mókša

**Mókša** alebo menej presne **mokša** () je oslobodenie sa od nevedomosti (avidjá), stav spásy ako vyhasnutie všetkých emócií. S ich vyhasnutím súvisí zrušenie všetkých vecných predpokladov k činnosti karmy, ktorá je príčinou znovuvtelovania. Mókša zodpovedá blaženým stavom, ktoré prýštia z vnútorného vymanenia sa zo sveta.

## Šankara
Mókša je u Šankaru vyslobodenie duše z kolobehu znovurodenia sa (sansára). Jedinou cestou k mókši je odstránenie avidjá.

## Externé odkazy
* 
* 

Kategória:Hinduizmus
Prvý Medzinárodný filozofický kongres

**Prvý Medzinárodný filozofický kongres** bol Medzinárodný filozofický kongres, ktorý sa konal v Paríži v roku 1900. 

Jeho úlohou bolo dokumentovať movú orietáciu v oblasti filozofie - orientáciu kooperácie v medzinárodnom meradle. Bolo to prvé medzinárodné snemovanie filozofov, na ktorom sa dohodlo, že medzinárodné filozofické kongresy sa budú zvolávať pravidelne každé štyri roky, že kongres zakaždým pripravia a zorganizujú a určia jeho tematické zameranie filozofi tej krajiny, ktorá dala súhlas na jeho organizovanie na svojej pôde.

## Externé odkazy
* 

Kategória:Filozofické udalosti
Nekrománia

**Nekrománia** je:
*chorobný záujem o mŕtvoly
*nekrofília

## Pozri aj
*Necromania (horor z roku 1971)
Mojmír I.

**Mojmír I.** (narodil sa okolo roku 800 – zomrel 846?) bol cca od 830 moravské, od roku 833 veľkomoravské knieža. Okolo roku 833 vyhnal nitrianske knieža Pribinu a spojením oboch kniežatstiev vznikol nový štátny útvar Veľká Morava.

S pôsobením Mojmíra I. je spojený významný úsek dejín Slovenska z 9. storočia.

Moravskému kniežaťu Mojmírovi náleží zásluha za zjednotenie moravsko-slovenských kmeňov vo vyšší útvar, opierajúci sa o Moravu a Dunaj a uznávajúci zvrchovanosť Franskej ríše, bez hlbšieho záujmu o to, čo sa práve dialo v západnom susedstve. Mojmíra možno pokladať za tvorcu druhej slovanskej ríše, ktorú byzantský cisár Konštantín Porfirogennetos, neskoršie nazval Veľkou Moravou. Táto ríša sa skladala z územia dnešného Slovenska (išlo zväčša o južné kraje, pod úpätím Západných Karpát) a z povodia Moravy.

Na rozhraní germánsko-slovanského sveta Mojmír obratne uskutočňoval svoje zjednocovateľské zámery. Dovolil, aby sa z nemeckého prostredia šírila kresťanská kultúra. (Kresťanské náboženstvo sa pravdepodobne u nižších vrstiev obyvateľstva, pre nedostatok slovensky hovoriacich kňazov, stretávalo s ťažkosťami, a preto aj s neúspechom.) Z fuldských letopisov o Mojmírovi vieme, že ho roku 846 nemecký kráľ Ľudovít II. Nemec zosadil, keď predtým mnohé poplatné slovanské kmene, medzi nimi najmä Česi (roku 845), boli pokorené a prinútené prijať kresťanstvo. Mojmír musel ustúpiť najskôr preto, že sa pokúsil oslobodiť svoje panstvo čo najviac od vplyvu Východofranskej ríše, ale aj preto, že niektoré kmene, podriadené jeho moci, neboli spokojné s jeho politikou. Ľudovítovi Nemcovi išlo pritom o to, aby východná časť jeho štátu bola stabilizovaná (pričom sa zdá, že to bola príčina Mojmírovej smrti), ktorého nahradil jeho synovec Rastislav v súvislosti s výpravou, ktorú roku 846 podnikol proti Moravanom a ktorá mala uskutočniť pokorenie nespokojných moravsko-slovenských kmeňov.

## Zdroj
* 

Kategória:Mojmírovci
Kategória:Vládcovia Veľkej Moravy
Nemci

**Nemci** () sú národ žijúci primárne v Nemecku. Ako etnickí Nemci sami seba označujú aj nemecky hovoriaci Švajčiari a do roku 1945 sa ako Nemci označovali aj nemecky hovoriaci Rakúšania (po vojne sú však len „Rakúšania“). Slovo Nemci môže označovať (a podľa nemeckých zákonov aj označuje) každého, kto má nemecké občianstvo.

Ich jazykom je nemčina, náboženstvo je protestantské (najmä v severnom Nemecku) a rímskokatolícke (najmä v južnom Nemecku). Nemci majú rozsiahlu a svetovo známu literatúru, filozofiu a hudbu. 

Okrem Nemecka žijú Nemci v Rusku, Rumunsku, Francúzsku, Holandsku, Maďarsku, Belgicku, Dánsku, Luxembursku, Slovensku, Poľsku, v USA, Kanade, Južnej Amerike (najmä v Brazílii, Argentíne, Čile), ďalej v Austrálii, južnej Afrike a inde.

## História
Nemci sa vyvinuli z tých Západných Germánov, ktorí po roku 600 na rozdiel od Anglosasov ostali východne od Rýna a nepresunuli sa do Británie, s prímesou Slovanov, Keltov a iných etník žijúcich na území dnešného Nemecka. Etnogenéza Nemcov bola ukončená niekedy v 9./10. storočí. Názov Nemec (diutisc alebo theodisk) sa ako označenie obyvateľov Východofranskej ríše v nemčine používal od 10. storočia, predtým označoval nerománske obyvateľstvo Franskej ríše a pôvodne tento názov znamenal „ľud“.

Zhruba do konca stredoveku Nemci prevažne asimilovali Slovanov zhruba na území bývalej NDR a v Rakúsku, Slovania v Bavorsku boli asimilovaní už prv. Na Slovensku a v Česku Nemci žili vo väčšom množstve od 13. storočia. Na Slovensku mala v 13. – 15. storočí väčšina miest významný podiel nemeckej populácie, v Česku bolo celé pohraničné územie (Sudety) ako aj väčšina miest v ostatných oblastiach nemecké.

Nemci na Slovensku, sami seba nazývali Karpatskí Nemci, kedysi tvorili významnú národnostnú menšinu. Nemecky hovoriace obyvateľstvo v roku 1930 tvorilo viac ako 4%. Po roku 1945 bolo evakuovaných a čiastočne násilne deportovaných 84 % Nemcov zo Slovenska (v rámci Vysídlenia Nemcov z Česko-Slovenska), čím sa nemecká menšina (v roku 2011 sa 4 690 ľudí hlásilo k nemeckej národnosti) dostala na úroveň asi jedno promile (0,1%) obyvateľstva.

Od stredoveku žili Nemci aj v dnešnom západnom Poľsku, aj tu došlo po druhej svetovej vojne k presunom obyvateľstva. Do dnešného Maďarska (najmä západného a okolia Budapešti) sa Nemci, podobne ako Slováci, dostali čiastočne už v stredoveku, najmä však po porážke Turkov (okolo 1700); väčšina miest v Maďarsku (vrátane Budína a Pešti) mala do polovice 19. storočia významnú nemeckú menšinu. Nemeckého pôvodu je aj väčšina obyvateľov dnes francúzskeho Alsaska a talianskeho Alto Adige, ktoré Nemci  nazývajú Južné Tirolsko.

## Pozri aj

* Karpatskí Nemci (presmerované z Nemci na Slovensku)
* Ostsiedlung
* Vysídlenie Nemcov z Česko-Slovenska
* Zoznam významných Karpatských Nemcov

## Iné projekty

## Referencie


## Externé odkazy
* Marek, M.: Národnosti Uhorska, 2011 


Kategória:Etniká, národy a národnosti v Nemecku
Kategória:Etniká, národy a národnosti
Kategória:Germáni
Kategória:Nemecko
Jacob Moleschott

**Jacob Moleschott** (* 9. august 1822, ’s-Hertogenbosch, Holandsko – † 20. máj 1893, Rím, Taliansko) bol holandský fyziológ, predstaviteľ vulgárneho materializmu. 

Od roku 1847 bol súkromným docentom v Heidelbergu, v roku 1854 dostal pokarhanie za to, že zastáva materialistické názory, potom bol profesorom v Zürichu, Turíne a Ríme.

Moleschott zastával názor, že mozgová činnosť závisí od masti obsahujúcej fosfor, z čoho usudzoval, že *bez fosforu niet nijakej myšlienky*.

## Externé odkazy
* 

Kategória:Holandskí filozofi
Kategória:Holandskí lekári
Kategória:Holandskí pedagógovia
Kategória:Holandskí fyziológovia
Kategória:Vyučujúci na Univerzite v Zürichu
Kategória:Senátori Senátu Talianskeho kráľovstva
Megafyzika

**Megafyzika** je časť fyziky zaoberajúca sa galaxiami, skupinami galaxií a väčšími celkami vesmíru.

## Externé odkazy

* 

Kategória:Astrofyzika
Nemesios z Emesy

**Nemesios z Emesy** (iné mená:**Nemésios Emeský**, **Nemesius z Emesy**; † pol. 5. storočia) bol biskup z Emesy, cirkevný otec. Asi okolo roku 400 napísal pojednanie *Peri fýseós anthropú* (O prirodzenosti človeka), v ktorom sa pokúša spojiť kresťanskú vieru s gréckymi prírodovedeckými, predovšetkým antropologickými, názormi. Toto pojednanie je zdrojom dôležitých údajov o novoplatonizme.

## Referencie

## Ďalšia literatúra
* 

## Zdroj

* 

Kategória:Úmrtia v 5. storočí
Kategória:Cirkevní otcovia
Molinizmus

**Molinizmus** je filozoficko-teologické učenie španielskeho jezuitského teológa zo 16. storočia Luisa de Molinu. Snaží sa zmieriť Božiu účinnú milosť a ľudskú slobodnú vôľu.

V dôsledku prvotného hriechu môže človek kráčať za Bohom len vedený jeho milosťou, ktorá je prvotná (to popieral pelagianizmus). Človek však prvotným hriechom nestratil slobodnú vôľu (ako tvrdia niektorí protestanti a jansenisti) – Božia milosť vyžaduje spoluprácu človeka (lat. *gratia adiuvans seu cooperans*)

Boh teda musí mať v okamihu, keď zosiela milosť, istotu, že s ňou človek bude spolupracovať. Inými slovami: Boh má dokonalú vedomosť o tom, ako sa každý slobodne jednajúci človek rozhodne za ľubovoľných okolností. Toto poznanie sa nazýva "stredné poznanie" (lat. *scientia media*).

Na podporu svojho tvrdenia uvádzajú molinisti nasledujúci evanjeliový verš: 
: *„A ty, Kafarnaum, vari sa budeš vyvyšovať až do neba? Do pekla zostúpiš! Lebo keby sa boli v Sodome diali zázraky, ktoré sa diali v tebe, bola by zostala po tento deň.“* (Mt 11, 23)
Podľa ich výkladu Ježiš v tomto verši (ako pravý Boh) dokázal, že vie, ako by sa Sodomčania zachovali za odlišných okolností, než aké nakoniec nastali.

## Externé odkazy
* 
* Molinizmus v Catholic Encyclopedia

Kategória:Dejiny kresťanstva
Kategória:Kresťanská filozofia
Nemilosrdnosť

**Nemilosrdnosť** je nematie milosrdenstva, nesúcitnosť, bezcitnosť, surovosť.

## Externé odkazy
* 

Kategória:Etické pojmy
Moment

**Moment** môže byť :
* okamih
* činiteľ, príčina
* vo fyzike: súčin hodnoty fyzikálnej veličiny a vzdialenosti od daného bodu alebo osi, pozri moment (fyzika)
* v teórii pravdepodobnosti a štatistike: typ charakteristík náhodných premenných, resp. ich rozdelení, pozri moment (štatistika)
* vo fyziológii: najkratší časový úsek medzi dvomi najkratšími vnemami ľudského tela (rádovo 1/18 s), pozri moment (fyziológia)
* staršia britská časová jednotka rovnajúca sa 1 1/2 minúty
Magnetický moment

**Magnetický dipólový moment** je vektorová veličina charakterizujúca zdroje magnetického poľa. Magnetický moment je základná veličina vektorovej povahy charakterizujúca magnetické vlastnosti elementárnych častíc, atómov, zmagnetizovaných telies, ale aj uzavretých vodičov (cievok) s elektrickými prúdmi; veľkosť magnetického momentu sa rovná podielu maximálneho momentu sily pôsobiaceho v magnetickom poli na objekt s magnetickým momentom a magnetickej indukcie tohto poľa.

## Magnetický dipólový moment rovinnej prúdovej slučky
Pre jeho veľkosť platí: 
m=IS 
kde I je prúd a S je obsah slučky.
Orientáciu vektora určíme pomocou Ampérovho pravidla pravej ruky.

Niekedy sa používa aj tzv. **Coulombov magnetický moment** definovaný vzťahom  
m = μ0IS 
kde μ 0 je permeabilita vákua.

## Externé odkazy
* 

Kategória:Magnetizmus
Momentálny prierez štruktúrou

**Momentálny prierez štruktúrou**(**MPŠ**) je prierez štruktúrou nejakej entity pri abstrahovaní od jej vzniku a vývinu v čase.

## Externé odkazy
* 

Kategória:Synkriticizmus
Nenávisť

náhľad|''Nenávisť'', od W. Heberta.
**Nenávisť** je hlboká, intenzívna emócia vyjadrujúca zaujatosť, nepriateľstvo a odpor voči inej osobe, skupine alebo objektu, nenávisť sa spája s potrebou škodiť a spôsobovať bolesť a s pocitom radosti, keď k naplneniu tejto potreby dôjde. Ide o zmes citu a afektu.

Na rozdiel od hnevu je nenávisť emocionálnym dôsledkom vážneho konfliktu, frustrácie či deprivácie a ako viac-menej trvalá psychická zameranosť má vplyv na interpersonálne správanie danej osoby. 

## Iné projekty

## Externé odkazy
* 

Kategória:Emócie
Molarita

**Molarita** alebo **molárna koncentrácia** je v chémii vyjadrenie koncentrácie počtom mólov danej zložky v objeme rozpúšťadla. Pre jej výpočet platí
: c_A = \frac{n_A}{V}
kde *c<sub>A</sub>* je koncentrácia látky, *n<sub>A</sub>* je látkové množstvo látka a *V* je objem roztoku. Jednotkou molarity je zvyčajne mol/l, ktorý sa však často označuje značkou M.

Molarita je hlavným spôsobom udávania koncentrácia v chémii, používa sa napríklad v chemickej kinetike, termodynamike, elektrochémii alebo pri udávaní sily kyselín.

## Referencie

Kategória:Chemické veličiny
Franz Mehring

**Franz Mehring** (* 27. február 1846, Sławno, Poľsko – † 29. január 1919, Berlín, Nemecko) bol nemecký filozof, publicista, činiteľ robotníckeho hnutia v Nemecku.

## Dielo
* *Die Lessing-Legende*. 1892
* *Der historische Materialismus.* 1893 (MEHRING, F.: O historickom materializme. In: Antológia z diel filozofov. *Marxisticko-leninská filozofia*. Zv. 10. Zost. L. Holata. Bratislava: Pravda 1977.)
* *Geschichte der deutschen Sozialdemokratie*. 1897/98
* *Deutsche Geschichte vom Ausgang des Mittelalters*. 1910/11
* *Karl Marx*. 1918

## Externé odkazy
* 

Kategória:Nemeckí filozofi
Monáda (filozofia)

thumb|Reprezentácia Pytagorovej monády
**Monáda** pôvodne znamenala nedeliteľnú jednotlivú bytosť, neskôr (podľa Leibniza) duchovnú prapodstatu a pod. 

Slovo *monáda* je odvodené z gréckeho slova *monas*, ktoré u Platóna označovalo nemenné a nedeliteľné idey ako základy bytia všetkých premenlivých a deliteľných súcien.

Podľa Pytagora bola monáda termín pre Boha, prvotnú bytosť, alebo súhrn všetkých bytostí.

## Filozofické názory
* Giordano Bruno: monáda je posledná jednotka, za ktorú sa už nedá ísť a ktorá je zrkadlovým obrazom božského celku sveta. V každej jednotlivej bytosti je prítomná celá plnosť a nekonečnosť Boha. Predstava monády tak kladie hranicu nekonečnej deliteľnosti sveta. Monáda ako samostatná jednotka je v súlade so svojím pojmom ďalej nedeliteľná.

* Demokritos a Epikuros: monáda je atóm.

* Euklides: monáda je jedno.

* Grécka filozofia vraví, že monáda je všetko, čo je jednoduché a nedeliteľné.

* Gottfried Wilhelm Leibniz: monáda je neopakovateľná individualita. Monáda je ideálna, v sebe uzavretá substancia, úplne do seba uzavretý svet a úplná reprezentácia univerza. Monád je nekonečný počet. Monády sú emanácie (výblesky) Boha. Monády nemajú okná, ktorými by mohlo niečo do nich vstúpiť alebo z nich vyjsť. Monády nemôžu preto vstupovať do vzájomných vzťahov. Monády treba pokladať za ideálne substancie preto, lebo všetko materiálne podlieha deliteľnosti. Nedeliteľná monáda teda nemá nijakú rozpriestranenosť, nie je zložená, ale jednoduchá. Ako taká predstavuje mikrokozmos, ktorý nepotrebuje nijaké doplnenie a vďaka predurčenej harmónii sa s nespočetnými inými monádami spája do celku makrokozmu. Leibnizov pojem monády chce v protiklade k dualizmu myslenia a rozpriestranenosti (Descartes) uplatniť substanciálnu jednotu ako pôvodný moment suvislosti sveta. Leibniz dal pojmu monády taký význam, ktorý sa traduje dodnes. Monády tvoria hierarchiu, v rámci ktorej sa rozlišuje celé spektrum monád. Monády sa od seba odlišujú, ale napriek svojej odlišnosti tvoria napohľad nepretržitý vzostupný rad. Totiž postupnosť od temných monád k jasnejším monádam prebieha hromadením nekonečne malých zmien vo vnutri každej z nich (vo forme tzv. malých persepcií), takže výsledok je prakticky kontinuitný rad monád. Medzi dvoma susednými monádami vlastne zistíme iba nepatrný kvalitativny rozdiel (príroda nerobí skoky), no medzi monádami, ktoré sú v danom rade od seba dostatočne vzdialené, je už rozdiel evidetný. Touto konštrukciou sa Leibniz usiluje spojiť dva zdanlivo nespojiteľné princípy, princíp individuality a princíp kontinuity, ktoré plnia významnú úlohu v jeho filozofii, ale aj v prácach z oblasti matematiky a prírodných vied. Najlepším príkladom je matematika a Leibnizov objav infinitezimálneho počtu: z veličín v limite prakticky nekonečne malých vznikajú integrovaním čiary, plochy, telesá a pod. Leibnizove úvahy o živej prírode (pozri hmlisté monády) prispeli k vzniku biológie. Vo fyzike Leibniz už nepredpokladá mŕtvu silu, t. j. impulz ako u Déscarta, ale živú silu čiže mechanickú energiu vlastnú telesám.

* Platón: monáda je idea.

## Referencie

Kategória:Filozofické koncepty
Kategória:Gottfried Wilhelm Leibniz
Obdobie Meidži

**Obdobie Meidži** alebo **éra Meidži** alebo **Meidži** (jap. "osvietená vláda") je obdobie dejín Japonska 1868-1912, éra vlády cisára Macuhita.

Po dvestoročnej izolácii (Tokugawa) napodobňovanie Západu v politike, hospodárstve, kultúre; expanzívne vojny (s Čínou 1894-1895, s Ruskom 1904-1905, pripojenie Kórey 1910).

## Iné projekty

## Externé odkazy
* 

Kategória:Dejiny Japonska
Hmlistá monáda

**Hmlistá monáda** je podľa Leibniza monáda, ktorá prejavuje schopnosť aktívne percipovať (preciťovať) a spájať pocity a vnemy. Hmlisté monády tvoria podstatu rastlinného a (v rozvinutejšej podobe) živočíšneho sveta.

## Zdroj
* 

Kategória:Filozofické koncepty
Ladislav Kuna

**Ladislav Kuna** (* 3. apríl 1947, Hlohovec – † 1. február 2012, Bratislava)  bol slovenský futbalista, tréner a funkcionár.

## Kariéra
Kuna mal výbornú techniku, bol „mozgom“ zlatého celku Spartaka Trnavy. Za Trnavu hral 16 rokov (1964 – 1980), neskôr prestúpil do rakúskeho tímu VfB Admira Wacker Mödling. V česko-slovenskej 1. lige strelil v 424 zápasoch 86 gólov. Za Trnavu hral v roku 1969 v semifinále EPM proti Ajaxu Amsterdam a dal oba góly v odvetnom zápase v Trnave. Česko-Slovensko reprezentoval 47-krát, pričom strelil 9 gólov. Česko-Slovensko reprezentoval aj na Majstrovstvách sveta v roku 1970 v Mexiku. Bol najlepším česko-slovenským futbalistom v roku 1969. 
Pracoval ako tréner, trénoval DAC Dunajská Streda, ŽP Podbrezovú a bol predsedom predstavenstva FC Spartak, a.s., Trnava (prezident klubu).

## Ligová bilancia

## Referencie


## Externé odkazy
* Profil  na stránke fotbal.cz 

Kategória:Osobnosti z Hlohovca
Kategória:Česko-slovenskí futbalisti
Kategória:Slovenskí futbalisti
Kategória:Slovenskí futbaloví tréneri
Kategória:Hráči FC Spartak Trnava
Kategória:Hráči VfB Admira Wacker Mödling
Alexius Meinong

**Alexius Meinong Ritter von Handschuchsheim** (* 17. júl 1853, Ľvov – † 27. november 1920, Graz) bol rakúsky filozof. 

Vytvoril teóriu predmetu (Gegenstandstheorie) ako učenie o predmetnom (Lehre vom Gegeständlichen) bez ohľadu na spôsob jeho bytia, avšak pri zohľadnení jeho štyroch kvalitatívne vyčlenených hlavných tried zodpovedajúcich štyrom triedam zážitkov: predstavám, mysleniu, cíteniu a túžbe.

Predstavám (Vorstellungen) zodpovedajú objekty (Objekte).

Mysleniu (Denken) zodpovedá objektívno (Objektive).

Cíteniu (Fhlen) zodpovedá dignitatívne (Dignitative), čiže pravdivé (das Wahre), dobré (das Gute) a krásne (das Schöne).

Túžbe (Begehren) zodpovedá dezideratívne (Desiderative). K dezideratívnemu prináležia *predmety* matia (die ''Gegenstände des Sollens) a účelu (des Zweckes).

## Dielo

* Hume-Studien I (Zur Geschichte und Kritik des modernen Nominalismus), 1877
* Hume-Studien II (Zur Relationstheorie), 1882
* šber philosophische Wissenschaft und ihre Propädeutik, 1885.
* Beiträge zur Theorie der psychischen Analyse, 1893
* Psychologisch-ethische Untersuchungen zur Werth-Theorie, 1894
* Über die Bedeutung des Weber'schen Gesetzes. Beiträge zur Psychologie des Vergleichens und Messens, 1896
* Über Gegenstände h"herer Ordnung und deren Verhältnis zur inneren Wahrnehmung, 1899
* Über Annahmen, 1902
* Über Gegenstandstheorie, 1904
* Über die Erfahrungsgrundlagen unseres Wissens, 1906
* Über die Stellung der Gegenstandstheorie im System der Wissenschaften, 1907
* Über Annahmen, 1910 /2. revidované vyd.
* Gesammelte Abhandlungen, I-II, 1913-1914 (I: Abhandlungen zur Psychologie 1914, II: Abhandlungen zur Erkenntnistheorie und Gegenstandstheorie 1913)
* Über M"lichkeit und Wahrscheinlichkeit. Beiträge zur Gegenstandstheorie und rkenntnistheorie, 1915
* Über emotionale Präsentation, 1917
* Zum Erweise des allgemeinen Kausalgesetzes, 1918
* Selbstdarstellung, 1923
* Zur Grundlegung der allgemeinen Werttheorie, 1923
* Philosophenbriefe. Aus der wissenschaftlichen Korrespondenz von A. M., 1965
* Gesammtausgabe, I-VII, 1968-1978
* On Objects of Higher Order and Husserl's Phenomenology, 1978

## Pozri aj

* rakúska filozofia
* filozofia 19. storočia
* filozofia 20. storočia

## Externé odkazy
* 
* Alexius Meinong and the Theory of Objects

Kategória:Rakúski filozofi
Kategória:Osobnosti z Ľvova
Kategória:Vyučujúci na Univerzite v Graze
Mehmed II.

**Mehmed II.** (osm. tur. محمد ثانى,  *Meḥmed-i sānī,* mod. tur. *II. Mehmet;** 30. marec 1432, Edirne, Osmanský sultanát – † 3. máj 1481, Hünkârçayırı, Osmanská ríša), známy ako **Mehmed Dobyvateľ** (turecky: *Fatih Sultan Mehmet*), bol sultán Osmanskej ríše v rokoch 1444 - 1446 a 1451 - 1481. Počas svojej prvej vlády porazil križiacku výpravu Jána Huňadyho po tom, čo maďarské vpády do jeho krajiny porušili podmienky prímeria Szegedovského mieru. Keď v roku 1451 opäť nastúpil na trón, posilnil osmanské námorníctvo a pripravoval útoky na Konštantínopol.

Vo veku 21 rokov dobyl Konštantínopol a spôsobil zánik Byzantskej ríše. Po tomto dobytí si nárokoval titul "Caesar" Rímskej ríše (*Qayser-i Rûm*), na základe tvrdenia, že Konštantínopol bol sídlom a hlavým mestom Rímskej ríše. Toto tvrdenie uznal iba Konštantinopolský patriarchát.

Mehmed pokračoval vo svojich dobyvačných snahách v Anatólii a juhovýchodnej Európe až na západ do Bosny. Doma realizoval mnoho politických a sociálnych reforiem, podporoval umenie a vedu. V dnešnom Turecku a v častiach širšieho moslimského sveta je považovaný za hrdinu.

## Iné projekty

## Externé odkazy
* 

Kategória:Narodenia v 1432
Kategória:Úmrtia v 1481
Kategória:Osmanskí sultáni
Kategória:Osobnosti na tureckých bankovkách
Neobehaviorizmus

**Neobehaviorizmus** nadväzuje na behaviorizmus a modifikuje klasickú formulu, že reakcia je
funkciou podnetu, vložením organizmu ako intervenujúcej premennej, čiže reakcia (správanie) je funkciou podnetu (podnetovej situácie) a organizmu (osobnosti). 

## Hlavní predstavitelia
 
* Clark Leonard Hull
* Edward Chance Tolman 
* Burrhus Frederic Skinner
* Albert Bandura

## Externé odkazy
* 

Kategória:Psychológia
Kategória:Behaviorizmus
Jasná monáda

**Jasná monáda** je podľa Leibniza je monáda, ktorá sa vyznačuje apercecpiou, sebauvedomením. Jasnými monádami sú ľudské duše, schopné logicky myslieť a chápať.

## Externé odkazy
* 

Kategória:Gottfried Wilhelm Leibniz
Melanchólia

**Melanchólia** (gr.) je depresívna nálada spojená s nutkavými predstavami, pocitmi strachu, viny, prípadne preludmi, nedá sa psychologickým pôsobením zmeniť, trvá dlho, mesiace i dlhšie; v poslednom čase sa častejšie používa termín depresia. V osvietenstve bola považovaná za duševnú chorobu.

## Iné projekty

## Externé odkazy
* 
* 

Kategória:Emócie
Kategória:Psychológia
Kategória:Depresia
Temná monáda

**Monáda temná** (Gottfried Wilhelm Leibniz) je monáda ktorá má iba minimálne, skôr potenciálne schopnosti vnímania (percepcie). Temné monády tvoria podstatu neorganických telies.

## Externé odkazy
* 

Kategória:Gottfried Wilhelm Leibniz
Melancholik

**Melancholik** (z  = čierny,  = žlč) je človek, ktorý má vlastnosti jedného zo štyroch základných typov temperamentu – labilný introvert. Melancholik je založený veľmi emotívne, málo impulzívny. Vyznačuje sa labilitou, zvýšenou citlivosťou, introvertnosťou, skleslosťou, sklonom k samote, smútkom, strachom, neagresivitou, pocitmi bezmocnosti a hlbokým prežívaním i bezvýznamných udalostí.

## Pozri aj
*osobnosť
*emócia

## Externé odkazy
* 

Kategória:Osobnosť
Neodarvinizmus

**Neodarvinizmus** je smer, podľa predstaviteľov ktorého sú podstatou evolúcie náhodné mutácie (náhodné poruchy v presnosti kopírovania genetickej informácie) a prostredie má iba selektívnu funkciu. Neodarvinizmus nepripúšťa, že by sa nejaké fenotypické charakteristiky mohli stať genotypickými. Ide iba o to, že potencialita morfologických zmien je u jedného druhu obmedzenejšia než u iného.

## Externé odkazy
* 

Kategória:Evolúcia
Neogén

**Neogén** (iný názov: **mladšie treťohory**; gr. genesis = pôvod) je perióda kenozoika. Nasleduje po paleogéne, po ňom pokračuje kvartér.

## Postavenie v systéme a hranice
Názov neogén zaviedol r. 1853 rakúsky geológ M. Hoernes. 

Neogén sa začal pred 23,03 +/− 0,005 mil. rokov a skončil pred 2,588 +/− 0,005 mil. rokov. Táto hranica bola prijatá Medzinárodnou komisiou pre stratigrafiu (ICS) v lete roku 2009 nedávno a ešte nebola plne zavedená do praxe. 

Vrchná hranica neogénu bola v posledných rokoch niekoľkokrát zmenená. Dôvodom bola nesystémovosť a vzájomné prekrývanie niektorých termínov. V starších systémoch sa neogén zvykol končiť pred 1,8 mil. rokov (a nasledoval po ňom kvartér). Prvé zmeny boli uskutočnené v roku 2004, kedy bol zrušený kvartér a terciér ako oficiálne periódy. Stupne kvartéru pleistocén a holocén sa stali súčasťou neogénu. Vrchnou hranicou neogénu tak bola súčasnosť. V roku 2005 bol kvartér síce opäť zavedený ale bol súčasťou neogénu.

V roku 2007 ICS zmenila definíciu a postavenie neogénu tak, že sa končil pred 2,588 mil. rokov. Po ňom nasledoval kvartér. Problémom zostávalo nejasné postavenie vrchného stupňa pliocénu – gelasu. Tento problém bol vyriešený až v roku 2009 stanovením vrchnej hranice pliocénu a spodnej hranice kvartéru na 2,588 mil. rokov.

## Delenie
Neogén s hranicou 2,588 mil. (ICS 2009):
* pliocén podľa novej definície
* miocén

Neogén s hranicou súčasnosť (ICS 2005):
* holocén
* pleistocén (podľa starej definície)
* pliocén (podľa starej definície)
* miocén

Neogén s hranicou 1,8 mil.:
* pliocén podľa starej definície
* miocén

## Charakteristika
Počas neogénu doznievali procesy alpínskeho vrásnenia.

## Referencie

## Pozri aj
* chronostratigrafická tabuľka

## Iné projekty
Melodika

**Melodika** je náuka o melódii, o tvorení nápevov; melodický ráz skladby, hudobnosť,
melodickosť vôbec.

## Externé odkazy
* 

Kategória:Hudba
Neognóza

**Neognóza** sa dnes rozmáha v podobe new age a často na seba upozorňuje aj v rúchu ezoteriky ako "Tajné poznanie".  

## Externé odkazy
* 

Kategória:Filozofické hnutia a smery
Kategória:Ezoterika
Monadológia

**Monadológia** je učenie o monádach. Najčastejšie sa stretávame s pomenovaním *monadológia* pri charakterizovaní Leibnizovej filozofie. 
Monády sú podľa Leibniza základné jednotky bytia, je ich nekonečne veľa a sú to tkz. nehmotné silové body.
Monády majú dva základné vlastnosti percepcia=pociťovanie  a  pudenie=pohyblivosť 

## Externé odkazy
* 

Kategória:Gottfried Wilhelm Leibniz
Neofašizmus

**Neofašizmus** je ideológia alebo hnutie usilujúce sa obnoviť fašizmus. Rozvíja sa po
2. svetovej vojne. Usiluje sa obnoviť korporatívne formy fašistickej diktatúry.

V širšom slova zmysle predstavuje neofašizmus tendencie k dosiahnutiu fašistických cieľov násilnými metódami - v súčasnej dobe najmä demonštráciami organizovanej sily a teroristickými aktami.

K najsilnejším neofašistickým stranám patrí Talianske sociálne hnutie - Národná pravica v Taliansku, Nacionálny front vo Francúzsku, Nacionálno demokratická strana v Nemecku.

## Externé odkazy
* 

Kategória:Fašizmus